Bicycle Race

"Bicycle Race" (בעברית: "מרוץ אופניים") הוא שיר של להקת הרוק הבריטית קווין, כחלק מאלבומם Jazz משנת 1978, אשר נכתב על ידי פרדי מרקיורי. הוא שוחרר כאיי-סייד כפול ביחד עם השיר "Fat Bottomed Girls", והגיע למקום ה-11 במצעד הסינגלים הבריטי ולמקום ה-24 במצעד הבילבורד הוט 100 בארצות הברית. השיר גם נכלל באלבום האוסף של הלהקה משנת 1981, Greatest Hits. השיר בולט בקליפ השנוי במחלוקת שלו שבו מוצג מרוץ אופניים עם נשים עירומות באצטדיון ווימבלדון. הקליפ נערך או אפילו נאסר במספר מדינות. השיר עצמו הופיע במדיות שונות עם נושא אופניים.

הלחנת השיר
השיר נכתב על ידי פרדי מרקיורי שקיבל השראה מצפייה בשלב ה-18 בטור דה פראנס של שנת 1978 שחלף במונטרה, שם הלהקה הקליטה את אלבומם Jazz באולפני מאונטיין. השיר מתחיל עם מקהלה ללא ליווי של כלי נגינה. המקהלה מלווה על ידי 2 בתים המחוברים בגשר, שניהם ואחריהם פזמון. בסביבות אמצע השיר מתנגן סולו עם פעמוני אופניים רבים. לשיר הרמוניה יוצאת דופן עם מודולציות רבות, שינוי מטר (3–4 בגשר), והרמוניות ווקאליות וגיטרה מרובות רצועות.

קבלת השיר
המגזין קאש בוקס כינה את השיר כ"מחווה תיאטרלית מפנקת לרכיבה על אופניים.". המגזין רקורד וורלד אמר שהוא משלב "מילים והרמוניות יצירתיות" עם קלאסה. בתקופת יציאת השיר, התחילה תופעה בה בכל עיר שקווין הגיעו אליה במהלך סיבובי הופעות, מלאי פעמוני האופניים המקומי היה אוזל מרבות המעריצים שהצטיידו בפעמונים להופעה.

מילות השיר
מילות השיר אקטואליות לתקופה בה נכתב ושוחרר השיר ומכילות התייחסויות חברתיות, פוליטיות ותרבות פופ כמו דת, מלחמת וייטנאם, פרשת ווטרגייט, קוקאין, וכמו כן גם דמויות בדיוניות כמו פיטר פן, המפלצת של פרנקנשטיין וסופרמן, והסרטים מלתעות ומלחמת הכוכבים. בריאן מיי אמר שהשיר לא היה דיוקן אוטוביוגרפי של פרדי מרקיורי ושמרקיורי לא נהנה במיוחד לרכוב על אופניים, והוא גם ציין כי למרות המילים "I don't like Star Wars" ("אני לא אוהב את מלחמת הכוכבים") מרקיורי היה מעריץ של מלחמת הכוכבים. בשיר גם ישנה התייחסות לשירם "Fat Bottomed Girls" מהאלבום עם השורה "Fat bottomed girls, they'll be riding today". הוא גם החזיר עם השורה "Get on your bikes and ride!". שני השירים שוחררו יחד כסינגל A side כפול.

הקליפ
קדימון הקליפ, בביומו של דניס דה וואלאנס, הציג 65 נשים עירומות שכולן דוגמניות מקצועיות, ומירוץ אופניים באצטדיון ווימבלדון גרייהאונד בדרום מערב לונדון. הלהקה שכרה את האצטדיון וכמה עשרות אופניים ליום אחד לצילומי הסצנה; עם זאת, כאשר החברה המשכירה נודעה לאופן השימוש באופניים שלהם, הם ביקשו מהלהקה לרכוש את כל מושבי האופניים. הקליפ המקורי השתמש באפקטים מיוחדים כדי להסתיר את העירום. עם זאת, בשל העירום, הסרטון מוגבל בגיל לצפייה ביוטיוב ואף נאסר לצפייה במספר מדינות, ביניהן בסין.

הפצת השיר
השיר שוחרר כסינגל והוא נכלל גם באלבומים ובמארזי התקליטים הבאים: Queen, Bohemian Rhapsody, 15 of The Best, Queen Live In Concert, ו-The Singles Collection Volume 1. השיר הופץ ברובו ב-1978 על גבי תקליט ויניל יחד עם "Fat Bottomed Girls" כבי-סייד בחברת התקליטים EMI. בארגנטינה, השירים תורגמו כ-"Carrera de Bicicletas" ו-"Chicas Gordas" בהתאמה. התוויות שונו לפפיטה בהונגריה ולאלקטרה בארצות הברית, קנדה, אוסטרליה, ניו זילנד ויפן. הגרסה הפולנית יצאה תחת "Tonpress" (כמו גם "Spread Your Wings") או שום דבר בבי-סייד. גם תקליטים של 7 אינץ' ו-12 אינץ' הונפקו בארצות הברית; שם הופיע השיר גם ב-1979 כבי-סייד של השיר "Crazy Little Thing Called Love". כמעט בכל המדינות, העטיפות כללו תמונה מאחור של אישה עירומה על אופני מרוץ, עם ביקיני אדום מצויר מעל התמונה המקורית. חזייה הוספה לכריכות שיצאו בארצות הברית.

קרדיטים
 פרדי מרקיורי - שירה וקולות רקע, פסנתר ופעמוני אופניים
 בריאן מיי - גיטרה חשמלית, קולות רקע ופעמוני אופניים
 רוג'ר טיילור - תופים, קולות רקע ופעמוני אופניים
 ג'ון דיקון - גיטרה בס ופעמוני אופניים

 מיקומי שיא 

 קישורים חיצוניים 

הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי פרדי מרקיורי
קטגוריה:שירים על אופניים
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס